Pustý zámek (prírodná pamiatka)

Pustý zámek je názov kopca (405 m n. m.) a tiež prírodnej pamiatky 3 km od miest Česká Kamenice a Kamenický Šenov v severnej časti okresu Česká Lípa a býva tak nazývaná aj zrúcanina hradu Fredevald na jeho svahu. Popis Kopec Pustý zámek sa nachádza na katastrálnom území obce Dolní Prysk, pri ceste z Českej Kamenice na Kytlice (po nej vedie cyklotrasa 21) a pri súbežne vedenej železničnej trati 081. Najbližšia zastávka Horní Kamenice je vzdialená 1,5 km. Nevedú sem turisticky značené pešie cesty, je tu jedno zo zastavení náučného chodníka Okolím Studenca. Geomorfologicky spadá do celku Lužické hory, podcelku Kytlická hornatina, okrsku Klíčská hornatina a podokrsku Ovčácká hornatina. Nachádza sa na území chránenej krajinnej oblasti Lužické hory. Pod kopcom tečie riečka Kamenice. Prírodná pamiatka je na južnom svahu kopca. Hrad Fredevald je na severovýchodnom svahu a pod vrcholom. PP Pustý zámok je chránenou lokalitou s rozlohou 2,03 ha (predtým 1,08 ha) v nadmorskej výške 358 až 405 metrov n.m. Týka sa horizontálneho usporiadania fonolitových stĺpcov. (Neďaleký Organ – Panská skála má stĺpce zvislé). Stĺpce sa obnažili pri stavbe cesty a železničnej trate. Sú dlhé až 25 metrov, hrúbka až 1,85 metra. Výška steny je 50 metrov. Mimo chránenej skalnatej steny je kopec porastený rôznymi druhmi stromov (smrek obyčajný, borovica lesná, borovica hladká, javor horský, lipa malolistá, brest horský, buk lesný a dub zimný). Les má ochranný charakter. Z bylín sa tu nachádza napr. smlz trsťovníkovitý, kostrava tvrdá, metluška krivolaká, jastrabník hladký, vres obyčajný. Vyhlásenie pamiatky PP Pustý zámok je chránenou lokalitou od roku 1956. ONV Česká Lípa ju evidoval od 6. septembra 1963 v kategórii chránený prírodný výtvor (CHPV). Pamiatku spravuje Správa CHKO Lužické hory. Ďalšie informácie Pustý zámek je bežné označenie radu lokalít po celom Česku. Okolo Pustého zámku vedie Náučný chodník Okolím Studence, kde jeden z panelov je venovaný tejto pamiatke. Referencie Pozri aj CHKO Lužické hory Železničná trať Děčín – Benešov nad Ploučnicí – Rumburk/Česká Lípa Panská skála Iné projekty Commons ponúka multimediálne súbory na tému Pustý zámek (prírodná pamiatka) Externé odkazy Web výletníkov Web Biolib Zdroj Tento článok je čiastočný alebo úplný preklad článku Pustý zámek (přírodní památka) na českej Wikipédii.